1995D0411 — ET — 24.03.1998 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU OTSUS, 22. juuni 1995, milles sätestatakse Soome ja Rootsi saadetava värske linnuliha proovide alusel kodulindude salmonelloosi suhtes tehtava mikrobioloogilise uurimise eeskirjad (95/411/EÜ) (EÜT L 243, 11.10.1995, p.29)

Muudetud:

Euroopa Liidu Teataja No page date ►M1 NÕUKOGU OTSUS, 16. märts 1998, L 87 14 21.3.1998









▼B

NÕUKOGU OTSUS,

22. juuni 1995,

milles sätestatakse Soome ja Rootsi saadetava värske linnuliha proovide alusel kodulindude salmonelloosi suhtes tehtava mikrobioloogilise uurimise eeskirjad

(95/411/EÜ)







EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 15. veebruari 1971. aasta direktiivi 71/118/EMÜ värske kodulinnulihaga kauplemist mõjutavate tervishoiuprobleemide kohta, ( 1 ) eriti selle artiklit 5 lõike 3 punkti a, ning arvestades, et: ning arvestades, et: komisjon on heaks kiitnud Soome ja Rootsi poolt esitatud kodulindude salmonelloosi kontrolli käsitlevad rakenduskavad; kõnealused kavad sisaldavad erimeetmeid värske linnuliha kohta; mikrobioloogiliste testide läbiviimine ettevõtte poolt on üks Soomele ja Rootsile antavatest täiendavatest tagatistest ning pakub võrdväärseid tagatisi Soome ja Rootsi rakenduskavadega, mis on tunnustatud komisjoni asjaomaste otsustega; kolmandatest riikidest pärit värske linnuliha partiide osas peavad Soome ja Rootsi kohaldama vähemalt sama rangeid impordinõudeid kui käesolevas otsuses sätestatud nõuded; tuleks ette näha proovide mikrobioloogilise uurimise eeskirjad, sätestades selleks proovivõtumeetodi, võetavate proovide arvu ja proovide uurimise mikrobioloogilise meetodi; seoses kohaldatavate proovivõtumeetoditega tuleks eristada ühelt poolt rümpasid ning teiselt poolt rümbaosasid ja rupsi; proovide mikrobioloogilisel uurimisel tuleks võtta arvesse rahvusvahelisi meetodeid; mikrobioloogilisi teste ei nõuta värske linnuliha suhtes, mis on pärit ettevõttest, mis on hõlmatud rakenduskavaga, mis on tunnistatud samaväärseks Soome ja Rootsi poolt rakendatavate kavadega; käesoleva otsuse sätted ei piira direktiivi 71/118/EMÜ lisade nende muudatuste kohaldamist, mis võivad olla vastu võetud vastavalt kõnealuse direktiivi artiklile 19, ON VASTU VÕTNUD KÄESOLEVA OTSUSE:







Artikkel 1

Vastavalt direktiivi 71/118/EMÜ artikli 5 lõike 3 punktile a kohaldatakse Soome ja Rootsi saadetavate värske linnuliha partiide suhtes artiklites 2 ja 3 sätestatud eeskirju.

Artikkel 2

Soome ja Rootsi saadetava värske linnuliha puhul tehakse asjaomase liha päritoluettevõttes mikrobioloogilised testid kodulindude salmonelloosi suhtes vastavalt lisale.

Artikkel 3

Käesolevas otsuses ettenähtud mikrobioloogilisi teste ei tehta linnuliha puhul, mis on pärit ettevõttest, mis on hõlmatud rakenduskavaga, mis on direktiivi 71/118/EMÜ artiklis 21 sätestatud korras tunnistatud samaväärseks Soomes ja Rootsis kohaldatavate kavadega.

Artikkel 4

Nõukogu vaatab käesoleva otsuse läbi enne 1. juulit 1998 ettepaneku põhjal, mille komisjon on teinud vastavalt Soomes ja Rootsis kohaldatavate rakenduskavade tulemuste ja käesoleva otsuse kohaldamisel saadud kogemuste alusel koostatud aruandele.

Artikkel 5

Käesolevat otsust kohaldatakse alates 1. juulist 1995.

Artikkel 6

Käesolev otsus on adresseeritud liikmesriikidele.









LISA

A JAGU

PROOVIVÕTUMEETOD

1. Rümbad (koos kaelanahaga)

Juhuslikud proovid võetakse ühtlaselt kogu partiist. Proovid koosnevad umbes 10 g kaelanaha tükkidest, mis eemaldatakse aseptiliselt steriilse skalpelli ja pintsettide abil. Proove hoitakse kuni uurimiseni temperatuuril 4 °C. Uurimiseks lahjendatakse proovid puhverdatud peptoonvees kümnekordselt ja inkubeeritakse 37 °C juures 16–20 tundi. Seejärel uuritakse eelrikastuspuljongit kodulindude salmonelloosi suhtes C jaos kirjeldatud meetodil. Kuni 10 eelrikastuspuljongi osa võib rikastamiseks kokku panna.

Proovid märgistatakse ja identifitseeritakse nõuetekohaselt.

2. Kaelanahata rümbad, rümbaosad ja rups

Koetükkide saamiseks vajutatakse steriilse korgipuuriga liha pinnale või lõigatakse liha pinnalt steriilsete instrumentidega umbes 25 g tükk. Proove hoitakse kuni uurimiseni temperatuuril 4 °C. Uurimiseks lahjendatakse proovid puhverdatud peptoonvees kümnekordselt ja inkubeeritakse 37 °C juures 16–20 tundi. Seejärel uuritakse eelrikastuspuljongit kodulindude salmonelloosi suhtes C jaos kirjeldatud meetodil. Kuni 10 eelrikastuspuljongi osa võib rikastamiseks kokku panna.

Proovid märgistatakse ja identifitseeritakse nõuetekohaselt.

B JAGU

VÕETAVATE PROOVIDE ARV

Pakkeüksuste arv partiis, millest võetakse juhuslikud üksikproovid, on järgmine:







Partii (pakkeüksuste arv) Pakkeüksuste arv, millest proov võetakse 1–24 Pakkeüksuste arvuga võrdne arv, maksimaalselt 20 25–29 20 30–39 25 40–49 30 50–59 35 60–89 40 90–199 50 200–499 55 500 või rohkem 60

Sõltuvalt pakkeüksuste massist võib proovide arvu vähendada, kasutades järgmisi korrutustegureid:







Pakkeüksuste mass üle 20 kg 10–20 kg alla 10 kg Korrutustegurid × 1 × ¾ × ½

▼M1

C JAGU

MIKROBIOLOOGILISE UURIMISE MEETOD PROOVIDE KONTROLLIMISEKS

Proovide mikrobioloogilisel uurimisel kodulindude salmonelloosi suhtes tuleks kasutada Rahvusvahelise Standardiorganisatsiooni standardit ISO 6579: 1993 või selle täiendatud väljaandeid või Põhjamaade Toidu Analüüsimetoodika Komitee kirjeldatud meetodit (NMKLi meetod nr 71, 4. väljaanne, 1991) või selle täiendatud väljaandeid. Direktiivi 71/118/EMÜ artiklis 21 sätestatud korras võib kinnitada meetodeid, mis pakuvad võrdväärseid tagatisi.

Liikmesriikide vahelistes analüüsitulemusi käsitlevates vaidlusküsimustes tuleks standardmeetodina käsitada Rahvusvahelise Standardimisorganisatsiooni standardit ISO 6579:1993 või selle täiendatud väljaandeid.